section_heading: Zaštita od poplava
paragraph_text: Godine 1970. osmišljen je novi plan koji je ubrzo izvršen: kopanje dodatnog kanala koji bi zamijenio nekadašnje poplavno područje i korištenje materijala od iskopa za izgradnju preostalog pojasa zemlje između poplavnog korita iz plana obrane od poplava iz 19. stoljeća i novonastalih struktura. Novi kanal je nazvan Neue Donau (Novi Dunav). Nakon završetka radova predviđeno je da se nastali otok u konačnici iskoristi za rekreativne aktivnosti. Sustav za kontrolu poplava dizajniran je za zaštitu od naglih poplava vodnog volumena do 14.000&nbsp;m<sup>3</sup> u sekundi. To se dogodilo samo jednom u povijesti Beča 1501. godine. Velika poplava iz 2002. donijela je protok vode od 10.000&nbsp;m<sup>3</sup> u sekundi.